שב חסני

שבּ חסני (באנגלית: Cheb Hasni; בערבית: الشاب حسني; 1 בפברואר 1968 – 29 בספטמבר 1994) היה מוזיקאי אלג'ירי פורה, זמר מוזיקת ראיי פופולרי מאוד ברחבי המגרב, שהגיע לשיא הקריירה שלו בסוף שנות ה-80 ותחילת שנות ה-90 של המאה ה-20. חסני היה ידוע בעיקר בשירי האהבה שיצר, אך הוא עסק גם בשירים שנחשבו לטאבו בחברה שבה פעל, ובכך הצליח להרגיז גם פונדמנטליסטים איסלאמיסטים פנאטים. לאחר שנרצח בשנת 1994, היו שהצביעו על התוכן השנוי במחלוקת שאותו שר כסיבה לרצח. נולד כחסני שקרוּן למשפחה ממעמד הפועלים באוראן שבאלג'יריה. אביו היה רתך. מגיל צעיר הוא התעניין במוזיקה ובהופעות. ההופעה המשמעותית הראשונה שלו הייתה בחתונה מקומית, לצד האחים נאווי, שהיו ידועים במדינה. הם התרשמו מקולו, והזמינו אותו להופיע בקברט הידוע La Guinguette. נקודת הפריצה המשמעותית השנייה בקריירה שלו הייתה כאשר התבקש להקליט שיר עם אמנית הראיי שאבה זאהוואניה. במהלך קיץ 1987 הקליט הזוג שיר פרובוקטיבי ביחס לסטנדרטים האלג'יריים, בשם "Beraka" ("הצריף"). השיר זכה לתשומת לב רבה, ונושאי השיר השנויים במחלוקת הפכו אותו לפופולרי בקרב בני הנוער במדינה, עם מכירות של כמיליון עותקים. עם ההצלחה של השיר, שהפכה את חסני למפורסם, הוא הפך לשנוי במחלוקת גם בקרב פונדמנטליסטים קנאים. בשל העוצר והמגבלות המוזיקליות שהיו באותה עת באלג'יריה, גם חסני בילה זמן רב יותר בהופעות מחוץ למדינה מאשר באלג'יריה עצמה. הוא הופיע בעיקר בפריז ובמרסיי שבצרפת, בבוסטון ובוושינגטון די. סי. שבארצות הברית, בתוניס שבתוניסיה, בקזבלנקה שבמרוקו, בטוקיו שביפן ועוד. ההופעה האחרונה של חסני באלג'יריה הייתה ב-5 ביולי 1993, לרגל חגיגות העצמאות של אלג'יריה, עם 150,000 משתתפים. חסני הפך לאחד מהאמנים הפוריים ביותר בסצנת הראיי. הוא הקליט במהלך חייו כ-100 קסטות. סגנונו הייחודי, שנקרא "Raï love" גרר אחריו חיקויים, כמו שב נסרו שהחל את הקריירה שלו בשנת 1988. הפרסום והנושאים השנויים במחלוקת שבהם עסק בשיריו הביאו עליו מתנגדים פונדמנטליסטים אסלאמיים קיצונים שאף איימו על חייו באמצעים שונים. ב-29 בספטצבר 1994 נרצח ביריות אקדח בסמוך לבית הוריו ברובע גמבטה שבאוראן. מותו בא על רקע פעולות אלימות נוספות נגד אמני מוזיקת ראיי. מספר ימים לפני הרצח, נחטף הזמר לונס מטוב על ידי ארגון הטרור הקבוצה האסלאמית המזוינת. שנה לאחר מכן גם נרצח באוראן מוזיקאי הראיי רשיד באבא אחמד. חסני ממשיך להיות מוערץ בקרב חובבי הראיי גם עשורים אחרי מותו. גרסאות כיסוי לשיריו זוכות למיליוני צפיות. 1986: Barraka (feat Zehwania) 1987: Ila Ajbek Ezzine 1987: Issèlou aalik è oomri 1987: S'hab elbaroud 1987: Hè bouya, llila mè tefrèchi 1988: Nbellaa bèbi 1988: Ma dannitch netfèrkou 1988: Ssadda nass ellil 1988: Aadyèni bezzèf (Feat Noria) 1988: C'est fini aalik yè mehhenti 1988: Moul el cabaret (Feat Abd Elhakk) 1988: Netrajja f elhèbib 1989: Sid elkadi 1989: Bayda mon amour v1 1989: Moulèt essag ddrif 1989: Enroh maak laaziza 1989: Chchira lli nebriha dima ybènli khyèl'ha 1990: Adieu l'amour 1990: "Tèlbouni hetta f echchira" 1990: Saadek tzouwwejti 1990: Aalèch rani maadeb 1990: Chkoune irabbili weldi 1990: Èna barkèni, ènas kilouni 1990: Love me say 1990: Rah Ben Bella l essaddam (Single) 1991: J'ai mal au cœur 1991: Lmossiba kharja m e lycée 1991: Chlèrmek deggouni (Feat Zohra) 1991: Elli zahreh mè yendamchi (Single) 1991: Tout l' monde est là 1991: Wellah mè kount dèyrek passager 1991: Mon Premier Amour 1991: Dis moi ha zzarga 1991: Ssaraha raha 1991: Hdartou fiya ou goultou mèt (3 titres de hasni et 3 titres de nasro) 1991: Elli dlamni wellah mani msèmheh 1991: Charaatni 1991: Nediha meryoula 1991: C'est pas la peine 1991: Rabta lhenna 1992: Ghir dommage 1992: Tlabti lfrèk 1992: Oran la france 1992: Ghir mè tebkich 1992: Aakkar 1992: C'est fini 1992: Tal ryèbek yè rzèli 1992: Choufi oomri cha sra 1993: Rani khellithè lek èmèna 1993: Mè nnejemch eniich d eliicha 1993: C est la logique yè bent ennès 1993: Hebbitek mè s'elt ennès 1993: Dèymen enwassik 1993: Ki nchouf'ha yerkebni lhbèl 1993: Guaa ennsa 1993: Hekmet aalia rrab elaali (feat Zèhia) 1993: Mani mani 1993: Tebki wella mè tebkich 1993: Enfin lkit elli tefhemni 1993: Brit èna nchoufek 1993: Rani Mourak 1993: Nti sbèb rbinti 1994: Guaa errjèl elli kèyen 1994: Aeadouya megh'yar 1994: Ddèteh emmigré 1994: Khawwefni rjouaak 1994: Meddit aahdi, ça y'est c'est fini 1994: Saàdini (Feat Sorya Kinane, & Bouzid Abdelghani) 1994: Ma bkatch elhedda 1994: Aalèch yè aayniyya 1994: Rabbi ltof biya 1994: Iridoni bnèt ennès (Single) 1994: Aaayit ensaleh, aayit neddareb 1994: Srat biyya kassa 1994: Rani nèdem aalè liyyèm (december'94) 1994: Rani marra hna ou marra lhih (december'94) מדיה וקבצים בנושא שב חסני בוויקישיתוף שב חסני, באתר MusicBrainz (באנגלית) שב חסני, באתר Yandex.Music (ברוסית) שב חסני, באתר Discogs (באנגלית) שב חסני, באתר Genius חן אלמליח, מוזיקת הראיי היא קולה של המחאה החברתית באלג'יריה, באתר הארץ, 23 באפריל 2019 "Hasni une légende a l image de l Algerie" « Cheb Hasni, une legende a l'image de l'Algerie » "Cheb Hasni, histoire d'une tragédie" "biographie de Cheb Hasni"